Микеланджело Буонароти
В очите ви аз не съзирах скрита…

Превод от италиански: Драгомир Петров, 1970

chitanka.info

В очите ви аз не съзирах скрита…[0]

В очите ви аз не съзирах скрита

смъртта, когато срещнах е тях покоя;

глъбта най-чиста на душата моя,

с достойна ней обич, кой връхлита?

От Бог създадена, за Бог разкрита,

не пожелава с погледа си тоя

измамно хубав вид, че след престоя

към образа на вечността полита.

Та думам: вечно живото не бива

да се насити с тлен — не му прилича

живота, в който косъма се сменя.

Сластта не е Любов — духа убива;

приятелската одич ни предрича

небе, но след смъртта ни то осеня.

[0] Сонетът е бил публикуван за първи път през 1550 г. от Б. Варки. Възможно е да е свързан с личността на Томазо деи Кавалиери. Независимо че бележката към „А знам, че знаеш: идвам с упоение“ дава достатъчно ясно ключ към неговото разбиране, възпроизвеждаме и тълкуването, което му е направил Гуасти: „Моите очи не видяха нищо смъртно, когато, гледайки във Вашите хубави очи, срещнаха в тях истински покой; но те видяха неща, които най-съкровената част на душата, отвръщаща се от всичко зло, връхлита с любов, съобразна с естеството (божествено) на тази част от самата душа. Ако не бе създадена по подобие на бога, душата не би желала друга красота, освен външната, която радва очите: но тъй като познава нейната измамност, тя се възкачва към архитипа на красотата. Аз казвам, че смъртните неща не могат да утолят копнежа на отредения за вечен живот; нито пък вечното подхожда на времето, в което остаряваме. Похотта убива душата, тя не е истинска любов; нашата обич може да стори приятелите ни по-съвършени тук, на земята, но наистина съвършени те стават след смъртта си, на небето.“ — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.